تاپماجالار
تاپماجلار ، بیزیم اوشاق آغیز ادبیاتیمیزین زنگین بیر قولودور، سنهلری آشیب گلن تاپمماجالار دیلدن ـ دیله گزیب هئچ واخت یئنی لییین الدن وئرمهمیشلر. تاپماجالارین ظاهیرده ساده اولدوقلارینا باخمایاراق درین مضمون داشییرلار. اوشاقلار اونلارین یانیتین تاپماق اوچون درین فیکره دالماق مجبوریتینده قالیب و بو یول ایله بیلیکله دوشونجهلرین یئتگینلشدیرمهیه چالیشارلار.
دئمک تاپماجالار؛ اؤیرنمک، هوش، باجاریق و … ساحهلرده هامی اینسانلارا اؤزللیکله اوشاقلاریمیزا اؤنملی بیر کؤمک ائدن اولابیلر.
– اویان مرمر/ بویان مرمر/ ایچینده بولبول اوینار. (دیشلر- دیل)
– دیلی یوخ، آدام ایله دانیشار (کیتاب)
– آدای اودار، جانی یوخ. (قبر)
– آغ اوتاق قاپیسی یوخ.
(یومورتا)
– آلتیندان ایچر، اوستوندن
دوغار. (اکین)
یاهالماجالار
یاهالماجالار اوشاقلارین هوشون سیناماق و اونلارین بئینین آرتیق چالیشدیرماق اوچون ووجودا گلیب و عمومیتله شعر دیلی ایله ایفاده اولونماسینا گؤره، آهنگیله دئییلدیکه اوشاق چالیشار جاوابی تاپمادان اؤنجه اونو اؤیرهنیسن. یاهالماجالاری اؤیرهنن اوشاق اؤز تای توشلارین باشینا توپلاییب بو نوعیله فیکیرلرین چاخناشدیریب هوشلارین سینار.
او نه دیر ایـــــــــــکی دیر هر جـــــــــاندا
لاکـــــــــن اوچ اولار هر حیــــــــــــواندا
مصـــــــــــره گئتدیم گؤرمهدیم بر دانهسی
شـــــــــامیده گؤردوم دوروب اوچ دانهسی
ســـــــنده وار، مــــــــنده وار، آدام دا یوخ
جومله ده وار، دئسم عالــــــــــمده یـــــوخ
بیر ایـــــــــکی او چدن زیاده اولمامیـــــش
دؤردونو عالمده هئچ کس گؤرمهمیش (نوقطه)
دویمهلی سؤزلر
دویمهلی سؤزلرده بیر یا ایکی حرفین تکرار گلمهسی (تنافر حروف)، اونو تلفظ ائدهنی کاریخدیریب یالنیشا سالماق و بو ایشله ائشیدنلرین گولمکلرینه سبب اولماق ایلک آماج دیر.
آمما بو نوع سؤزلرین تکرار دئییلمهسی اوشاغین آغیزدا دیلین راحات دولانماسینا بوللوجا کؤمک ائدیب دئییمی بیر- بیرینه اوخشایان سؤزجوکلرین تلفظ ائتمهسین راوانلاشدیرار.
دویمهلی سؤزلرده بیر حرفین آردیجیل یئر توتماسی ایلک دؤنه دئییلنده؛ دیل آغیزدا راحتجاسینا دولانماییب و یالنیش سؤز آغیزدان چیخماسینا سبب اولار.
آنجــــــاق اوشاقلار چالیشارلار دویمهلی
سؤزلریدئین زامان آرتیق هوشلارین ایشله سالیب و سؤزجوکلری دوز تلفظ ائتسینلر.
گئتدیم گؤردوم ایکی؛ کار، کــور،
کیرپی یاتیپ.
هئچ بیلمـــــه دیم؛ ارکک
کار، کور، کیــــرپی دیشی
کار، کور کیرپینــین کور
کونو یامیر، یا دیشی کار،
کور کیرپی ارکک کار، کور کیرپینین
کور کونو.
قلمه؛ قلمهلنمه!
قلمهلنسنده قلمهلنهجهیم، قلمهلنمهسنده قلمهلنهجهیم.
احمد فرهمندی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
ace_Arab azb_Arab azb_Arab azb_Arab azb_Arab pes_Arab azb_Arab ace_Arab azb_Arab azb_Arab ace_Arab azb_Arab pbt_Arab snd_Arab azb_Arab azb_Arab pbt_Arab azb_Arab azb_Arab azb_Arab pbt_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab pbt_Arab azb_Arab pes_Arab azb_Arab kas_Arab azb_Arab azb_Arab urd_Arab pes_Arab pes_Arab pes_Arab pes_Arab prs_Arab pes_Arab pes_Arab